Concluzii Workshop Factori de risc genetici, de mediu şi etnie asociaţi cancerului din România

Universitatea de Medicină şi Farmacie “Carol Davila” din Bucureşti, în colaborare cu Institutul deCode Genetics din Reykjavik şi Universitatea Reykjavik, Islanda, a organizat în perioada 24-28 aprilie 2017 la hotelul Crowne Plaza din Bucureşti, workshop-ul “Factori de risc genetici, de mediu şi etnie asociaţi cancerului din România”, proiect finanţat din Fondul pentru Relații Bilaterale din cadrul Programului RO14 “Cercetare în Sectoare Prioritare”.

Proiectul a contribuit la un transfer de cunoştinţe esenţiale în domeniul biostatisticii aplicate la oncogenomică atât către un grup larg de tineri medici aflaţi în etapele pregătirii profesionale de specialitate, cât şi între reprezentanţii celor 2 entităţi academice participante. Totodată a permis consolidarea relaţiilor de colaborare între cei 2 parteneri din statele beneficiar şi donor, extinderea cunoaşterii şi încrederii reciproce, redactarea în comun a unor materiale ştiinţifice ce vor fi publicate în reviste de specialitate din ţară şi din străinătate. În plus, workshop-ul a facilitat întâlniri directe de lucru ale cercetătorilor din cele două ţări în cursul cărora au fost identificate potenţiale direcţii de interes comune pe care pot fi construite viitoare proiecte de cercetare în cooperare.

Articolul Concluzii Workshop Factori de risc genetici, de mediu şi etnie asociaţi cancerului din România apare prima dată în umfcd.